32. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 842 της 15/20 Νοεμ. 1978 (ΦΕΚ Α' 196) Περί ιδρύσεως τακτικών εδρών εις την Φυσικομαθηματικήν Σχολήν του Πανεπιστημίου Πατρών. Άρθρον μόνον.-Ιδρύονται εις την Φυσικομαθηματικήν Σχολήν του Πανεπιστημίου Πατρών αι κάτωθι τακτικαί έδραι: Ι.Γενικών Μαθηματικών, έχουσα ως περιεχόμενον: α)Θεωρία συνήθων διαφορικών εξισώσεων και συστημάτων. Διαφορικαί εξισώσεις με μερικάς παραγώγους και γραμμικά συστήματα με μερικάς παραγώγους. β)Κλασσική αρμονική ανάλυσις, καθώς και αφηρημένη (αντιμεταθετική) αρμονική ανάλυσις εις τοπικώς συμπαγείς ομάδας. ΙΙ.Δ' Μαθηματικών, έχουσα ως περιεχόμενον: Αναλυτική και Προβολική Γεωμετρία, Αλγεβρική Γεωμετρία ή Γεωμετρία των διαφορικών πολλαπλοτήτων. ΙΙΙ.Β' Εφηρμοσμένων Μαθηματικών, έχουσα ως περιεχόμενον: α)Στοιχεία Πιθανοθεωρίας, Πιθανοθεωρητικαί έννοιαι. Τυχαίαι μεταβληταί. Κατανομαί. Ειδικαί κατανομαί. Ροπαί. Νόμοι μεγάλων αριθμών. Κεντρικόν Οριακόν Θεώρημα. β)Στοιχεία Στατιστικής. Μέθοδοι δειγματοληψίας. Έλεγχος υποθέσεων. Έλέγχοι καλής προσαρμογής. Εκτιμητική. Γραμμικά πρότυπα. Ανάλυσις διασποράς. Μέθοδος και εφαρμογαί Βιοστατικής. Η παρά τη ανωτέρω Σχολή υφισταμένη τακτική έδρα "Εφηρμοσμένων Μαθηματικών" προσονομάζεται εφεξής "τακτική έδρα Α΄ Εφηρμοσμένων Μαθηματικών" άνευ μεταβολής τινος των παρ' αυτή υφισταμένων θέσεων του πάσης φύσεως προσωπικού. Εις τον Υπουργόν Εθνικής Παιδείας και Θρησκευμάτων, ανατίθεμεν την δημοσίευσιν και εκτέλεσιν του Π.Δ/τος. 